Pühavaimu 8

Pühavaimu 8 on hoone Pärnus. See koosneb kahest endisest elamust, mis on küljetsi kokku ehitatud. Hoone jõepoolset osa nimetatakse Heno majaks ja merepoolset osa Steineri majaks. Mõlemad endised elamud on tunnistatud ehitismälestiseks. (vaadatud 08.09.2015)

Tänapäeval tegutseb hoones Pärnu Kunstide Kool.

 Ajalugu 

Heno maja lasi ehitada 1670. aastatel Brandenburgist pärit apteeker  ja hilisem Pärnu linna rae bürgermeister Samuel Christian Heno ja 1674. aastal valmis raehärra Franz Carl Steineri maja. Steinerile kuulus ka hoone ees olev hoonestamata linnakvartal, kuhu ta kujundas midagi pargilaadset. 18. sajandil rajati haljasala asemele aed, mis kannab tänapäeval nime Steineri aed.Eesti arhitektuur. 2, Läänemaa. Saaremaa. Hiiumaa. Pärnumaa. Viljandimaa. Villem Raam (üldtoimetaja). Tallinn: Valgus. Lk 120 Pärast Steineri surma läks maja koos aiaga Lübecki kaupmehesellile Peter Bergile, kes suri lastetuna 1739. aastal. 

Tema lese Agatha Bremeri kosis 1741. aastal Hans Dietrich Schmidt, kes rajas Steineri majja kaubakontori. Schmidt oli edukas kaupmees ja ostis 1757. aastal ka Heno maja. Schmidti järglaste ajal ehitati hooneid mitu korda ümber. Hoonete ilmed muutusid baroksest klassitsistlikeks. Kuni 18. sajandi alguseni asus kahe elamu vahel tänav, kuid 1877. aastal ehitati kaks hoonet kokku. Hoonete vahele rajati nendevahelise liitva hooneosa ette võidukaart meenutav portikus ja selle kõrvale väike frontooniga portaal. 1907. aastal aga sai hoone valumetalliga kaunistatud betoonkonsoolrõdu, peaportaal aga uue metallist varikatuse koos sepistatud laternatega.
pisi|left|Steineri maja
pisi|left|Heno maja
Hans Dietrich Schmidti kaubakontori kasutuses oli maja baltisakslaste lahkumiseni, 1940. aastal,  lõpetas firma oma tegevuse Pärnus, kui kaubamaja natsionaliseeriti pärast Eesti inkorporeerimistKaubamaja Hans Diedrich Schmidt Pärnus, Eesti Ajalooarhiiv, EAA.3340. 

Teise maailmasõja ajal läks hoone Saksa okupatsiooni ajal Eesti Omavalitsuse Sisedirektooriumi Eesti Politseivalitsuse Pärnu prefektuuri politsei, hiljem Eesti NSV SM Miilitsavalitsuse Pärnumaa miilitsaosakonna ja Pärnu rajooni RSN TK SAO käsutusse.

1975. aastal sai Heno maja tulekahjus tugevalt kannatada. Aastatel 1978–1981 restaureeriti kogu hoone Rein Raie projekti järgi.

1986. aastal kolis hoonesse Pärnu Pioneeride maja, mis 1989. aastal nimetati ümber Pärnu Õpilasmajaks. 1999. aastast tegutseb hoones Pärnu Kunstide Kool (varem Pärnu Kunstide Maja).

 Viited 

 Välislingid 

 Õppehooned Pärnu Kunstide Kooli kodulehel

Kategooria:Pärnu maakonna kultuurimälestised
Kategooria:Pärnu ehitised